Καταρίνα Πεπάιν

Η Καταρίνα Πεπάιν (φλαμανδικά: Katharina Pepijn ή Catharina PepijnΤο όνομά της απαντάται, επίσης, και ως: Kathelijn Pepyn, Kathelyn Pepijn, Kathelijn Pepijn, Kathelyn Pepyn (βάπτιση 13 Φεβρουαριου 1619, Αμβέρσα – 12 Νοεμβρίου 1688, Αμβέρσα) ήταν Φλαμανδή ζωγράφος, γνωστή για τους ιστορικού περιεχομένου πίνακές της και για τις προσωπογραφίες της.Katharina Pepijn στο Ολλανδικό Ίδρυμα Ιστορίας της Τέχνης


Βιογραφία
Ελάχιστα είναι γνωστά σχετικά με τη ζωή και την εκπαίδευση της Καταρίνα Πεπάιν. Ήταν θυγατέρα του Μάρτεν Πεπάιν και της Μαρίς Χόιμπρεχτς.Marten Pepijn at the Netherlands Institute for Art History  Πιθανότατα εκπαιδεύτηκε από τον πατέρα της, εξέχοντα ζωγράφο της Αμβέρσας.Catharina Pepyn, Marten’s dochter, in: Album der St.-Lukasgilde : uitgegeven op last harer letterkundige afdeeling de violieren, Antwerpen : J.-E. Buschmann (1855) p. 56  Το 1654 έγινε μέλος στη Συντεχνία του Αγίου Λουκά της πόλης ως "wijnmeester", δηλ. ως θυγατέρα ενός "Δασκάλου".Catharina Pepijn in: Franz Jozef Peter van den Branden, Geschiedenis der Antwerpsche Schilder-school, Part 1, Buschmann, 1883, p. 477 

Ούτε για τη σταδιοδρομία της είναι γνωστά πολλά στοιχεία. Προς το τέλος της ζωής της είχε μισθώσει οικία σε "μπεγκινάζ" (beguinage), δηλ. κοινόβιο στο οποίο ζούσαν θρησκευόμενες κυρίες υπό τύπον καλογραιών, χωρίς όμως μοναστικούς όρκους και αποκοπή από την καθημερινή ζωή. Ήταν άρρωστη και την φρόντιζε νοσοκόμα. Όταν απεβίωσε τάφηκε στην εκκλησία που σήμερα είναι ο Καθεδρικός ναός της ΑμβέρσαςKatlijne Van Der Stighelen, Mirjam Westen, Maaike Meijer, A chacun sa grace: Femmes artistes en Belgique et au Pays-Bas 1500-1950, Ludion, 1999, p. 170

Έργο
Η Καταρίνα Πεπάιν ήταν γνωστή στην εποχή της ως ζωγράφος ιστορικών θεμάτων και προσωπογραφιών.

Σήμερα δύο μόνον έργα της αποδίδονται. Και τα δύο είναι πορτρέτα Ηγουμένων του Αβαείου του Αγίου Μιχαήλ κοντά στην Αμβέρσα. Και τα δύο είναι φιλοτεχνημένα με λάδι σε καμβά και έγιναν κατά τη δεκαετία του 1650. Αρχικά βρίσκονταν στο Αβαείο του Αγίου Μιχαήλ. Το πρώτο, Πορτρέτο του Γιοάννες Κρυσόστομους φαν ντερ Στέρρεν, Ηγουμένου του Αβαείου του Αγίου Μιχαήλ έγινε λίγο μετά τον θάνατό του το 1652. Τα πορτρέτα της έχουν το ύφος των Πέτερ Πάουλ Ρούμπενς και Άντονι βαν Ντάικ.Ursula Härting. "Pepyn, Maarten." Grove Art Online. Oxford Art Online. Oxford University Press. Web. 16 Mar. 2015

 Δείτε επίσης 
 Κατάλογος Φλαμανδών ζωγράφων

Παραπομπές

Κατηγορία:Φλαμανδοί ζωγράφοι
Κατηγορία:Φλαμανδές ζωγράφοι